open-index/open-wikipedia-markdown huggingface dataset:
கயமனார்

**கயமனார்** , சங்ககாலப் புலவர் பாடல் எண்ணிக்கை வரிசையில் எங்கு உள்ளார் என்பதை நாமே அளவிட்டுகொள்ள முடியும். சங்கப் புலவர்களில் 50-இக்கும் குறைவான எண்ணிக்கையில் பாடல்கள் பாடிய ஏழு புலவர்களில் ஐந்தாவது இடத்தில் இருப்பவர் எனல் ஒரு கணிப்பு. இவரது 23 பாடல்கள் சங்கத்தொகை நூல்களில் இடம்பெற்றுள்ளன. 
அன்னி, திதியன் ஆகிய குறுநிலத் தலைவர்களை இவர் தம் பாடலில் குறிப்பிட்டுள்ளார்.

## பெயர்க்காரணம்
இவரது பெயர் இயற்பெயரா, காரணப் பெயரா என்பதை உறுதியாகச் சொல்ல இயலவில்லை. சங்க இலக்கியங்களுக்கு உரை எழுதியவர்கள் புலவர்கள் பற்றி குறிப்புகளையும் எழுதிச் சென்றுள்ளனர். இந்த வகையில் கயமனார் என்ற பெயருக்கு இரு வேறு காரணங்கள் கூறப்படுள்ளன.

# ‘கய’ என்ற சொல் பெருமையை உணர்த்தும்; ஆதலால் இவர் பெரியவர் பெருமைக்குரியவர் என்ற பொருள்படக் கயமனார் எனப்பட்டார் என்பது.
# பசுமையான இலைக்கு மேல் எழுந்த நெய்தல்பூ உப்பங்கழியில் தண்ணீர்மிகும் போதெல்லாம் நீரில் மூழ்கும் மகளிரின் கண்போன்றிருக்கும் என்பதுபட இவர் குறுந் தொகைப் பாடல் ஒன்றில் உவமை கூறியிருக்கிறார்.“பாசடை நிவந்த கணைக்கால் நெய்தல்இனமீன் இடுங்கழி ஓதல்மல் குதொறும்கயம்மூழ்கு மகளிர் கண்ணின் மானும்”(குறுந்தொகை - 9)என்பது அந்தப் பாடல்.இதில் பயன்படுத்தப்பட்டுள்ள கயம் என்ற சொல்லின் சிறப்பு கருதி ‘கயமனார்’ எனப் பெயர் பெற்றார் என்பது.
# கயம் என்னும் சொல் நிலத்தில் வாழும் விலங்குளில் பெரிய விலங்காகிய யானையை உணர்த்தும்.யானை போன்றவர் என்னும் பொருள் படுவதாகவும் இச்சொல் அமைந்திருக்கலாம்.

## பாடல்கள்
இவரது படல்கள் காதலனுடன் வாழ விரும்பும் காதலி காதலனுடன் அவன் ஊருக்கு செல்வது பற்றிய உடன்போக்குச் செய்திகளைக் கூறும் பாடல்களாக உள்ளன. 
#### அகப்பொருள்
நற்றிணைப் பாடல் 324 குறிஞ்சி அல்லது பாலை என்று குறிக்கப்பட்டுள்ளது.
அகநானூறு 7, 17, 145,189, 195, 219, 221, 259, 275, 321, 383,397
குறுந்தொகை 9(நெய்தல்), 356, 378, 396
நற்றிணை 12, 198, 279, 293, 305, 324
#### புறப்பொருள்
புறநானூறு 254
ஆகியவை.

## அரிய செய்திகள்
* குயவன் சொச்சிப் பூவைத் தலையில் சூடிக்கொண்டு (உணவுப்)பலி தரும் ஊர்த்திருவிழாவை அறிவிப்பான். - நற்றிணை 293
* கோவலர் நிலத்தை உடைத்து நீர் கசியும் கூவலில் தம் ஆனிரைகளுக்கு நீரூட்டுவர். - அகம் 321
* 'வளையில் வறுங்கை ஓச்சி' அவனது கிளைஞர் அழ, எழுப்ப எழா மார்பனாய் மள்ளன் இறந்துகிடந்து கிடந்தான். - புறம் 254 
* புறவின் புலம்புகொள் தெள்விளி - நற்றிணை 305
* யானை ஓமைமரப் பட்டைகளைக் குத்திப் பிளந்து தின்னும். - அகம் 397
### தெருவிளக்கு
:பழமையான ஊர்களில் 'நெய்யுமிழ் சுடர்' காற்றில் ஆடும்போது வானத்தில் மீன் மின்னுவது போல் தோன்றும். - அகம் 17
### வண்டல் விளையாட்டு
:விரலால் கோடு போட்டு மகளிர் வண்டல் விளையாடுவர். - அகம் 275

### புலிப்பல் தாலி
:தலைவனுடன் ஓடிப்போன தலைவி தாய்வீட்டில் இருந்தபோதே 'பொன்னொடு புலிப்பல் கோத்த புலம்புமணித்தாலி' அணிந்திருந்தாள். அதிலுள்ள மணி ஒலிக்கும். - அகம் 7
### சிலம்பு கழி நோன்பு
:தாய் வீட்டை விட்டுத் தலைவனுடன் செல்லும் தலைவி தன் காலில் அணிந்திருந்த சிலம்பைப் கழற்றி வைத்துவிட்டுச் செல்வாள். - நற்றிணை 12, 279, அகம் 321
:போட்டுக்கொண்டும் செல்வாள். - அகம் 17

## வரலாறு
குறுக்கைப் பறந்தலை என்னுமிடத்தில் போர். திதியனின் காவல் மரம் புன்னை. அந்தப் புன்னையை அன்னி துண்டு துண்டாக வெட்டிச் சாய்த்தான்.

## மேற்கோள்கள்

பகுப்பு:சங்கப் புலவர்கள்
கன்னடகௌளை

**கன்னடகௌளை** இராகம் கருநாடக இசையில் பயன்படும் இராகங்களில் ஒன்றாகும். இது 22வது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும். 

## இலக்கணம்
thumb|right|250px|கன்னடகௌளை ஆரோகணச் சுரங்கள் C யிலிருந்து தொடக்கம்
thumb|right|250px|கன்னடகௌளை அவரோகணச் சுரங்கள் C யிலிருந்து தொடக்கம்

இந்த இராகத்தில் சட்சம் (ச), சாதாரண காந்தாரம் (க2), சுத்த மத்திமம் (ம1), பஞ்சமம் (ப), கைசிக நிசாதம் (நி2), சதுச்ருதி தைவதம் (த2) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 5 சுரங்களும் அவரோகணத்தில் 6 சுரங்களும் உள்ளன. இதனால் இது "ஔடவ-சாடவ" இராகம் எனப்படுகின்றது.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996
* டி. எஸ். பார்த்தஸாரதி, "ஸ்ரீ தியாகராஜஸ்வாமி கீர்த்தனைகள்", The Karnatic music book centre, Madras, ஏழாம் பதிப்பு - 1996

## வெளியிணைப்புகள்
* கர்நாட்டிகா இணையத் தளம்.

பகுப்பு:கரகரப்பிரியாவின் ஜன்னிய இராகங்கள்
அறைக்கீரை

**அறைக்கீரை** (; *Amaranthus dubius*, *red spinach*) அல்லது **குப்பைக் கீரை** அல்லது **அரைக் கீரை** என்பது தமிழர் சமையலில் இடம்பெறும் கீரைகளில் ஒன்றாகும்.

## பெயர்கள்
இந்த் கீரையை வேரொடு பிடுங்கி பயன்படுத்தாமல் செடியில் இருந்து இலைகளை மட்டும் கொய்து பயன்படுத்தலாம் என்பதால் இது அறுகீழை என்ற பெயரால் அழைக்கப்படுகிறது. அறுகீரை அறைக்கீரை போன்ற இதன் பெயர்கள் மக்கள் வழக்கில் மருவி அரைக்கீரை, அரக்கீர என்று வழங்கப்படுகிறது.
 
## பயன்
சித்த மருத்துவத்தில் காய்ச்சல், குளிர் சன்னி, கப நோய் போன்ற நோய்களுக்கு மருந்தாக இக்கீரை கூறப்பட்டுள்ளது. தோசை, கூட்டு, சூப், கூட்டல், வடை, மசியல் என பல வகைகளில் அறைக்கீரையை உணவில் சேர்த்துக் கொள்ளலாம். இது கீரையாகத் தெற்காசியாவிலும் தென்கிழக்காசியாவிலும் . ஆப்பிரிக்காவிலும் போற்றி உண்ணப்படுகிறது. அறைக்கீரை உடலுக்கு வெப்பத்தை கொடுப்பதினால் மகப்பேறு பெற்ற பெண்களுக்கு ஒரு முக்கிய உணவாக அளிக்கபடுகிறது. அதோடு பிரசவத்தால் எற்படும் உடல் மெலிவை போக்கி, உடலுக்குச் சக்தியையும், பலத்தையும் கொடுக்கின்றது.

## மேற்கோள்கள்

பகுப்பு:கீரைகள்
சிவத்த செங்குத்துப்பாறை (திரைப்படம்)

**சிவத்த செங்குத்துப்பாறை (திரைப்படம்)** அல்லது ரெட் கிளிப் என்பது ஒரு சீன வரலாற்றுக் காப்பியப் போர்த் திரைப்படம். இது சீனாவில் கிபி 208-209 காலப் பகுதியில் நிகழ்ந்த சிவத்தப் செங்குத்துப்பாறைப் போரின் வரலாற்றை அடிப்படையாகக் கொண்டது. மூன்று இராட்சியங்கள் காலப் பகுதியில் நிக்ழ்ந்த அந்தப் பெரும் போர்களையும், அவற்றை ஒட்டிய நிகழ்வுகளையும் இப் படம் சித்தரிக்கிறது.

80 மில்லியன் செலவில் உருவாக்கப்பட்ட இத்திரைப்படம் இதுவரை ஆசியாவில் தாயரிக்கப்பட செலவுகூடிய திரைப்படம் ஆகும். இந்தத் திரைப்படமே அதிக வருமானம் ஈட்டிய திரைப்படமும் ஆகும்.

பகுப்பு:சீனத் திரைப்படங்கள்
பகுப்பு:சப்பானிய திரைப்படங்கள்
பகுப்பு:ஆங்காங் திரைப்படங்கள்
கிரயெம் சிமித்

**கிரயெம் கிரைக் சிமித்** (*Graeme Craig Smith*, பிறப்பு: பெப்ரவரி 1, 1981)  தென்னாபிரிக்கத் துடுப்பாட்ட அணியின் முன்னாள் வீரர் மற்றும் தலைவர் ஆவார். ஆரம்ப துடுப்பாட்ட வலதுகை மட்டையாளரும், வலதுகை புறத்திருப்பப் பந்துவீச்சாளருமான இவர் தென்னாபிரிக்கா அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம், மற்றும் பன்னாட்டு இருபது20  போட்டிகளில் விளையாடினார். ஷான் பொலொக்கிற்கு அடுத்தபடியாக இவர் அணித் தலைவராக நியமிக்கப்பட்டார். இவர் 2014 ஆம் ஆண்டில் ஒய்வு பெறும்வரையில் தேர்வுத் துடுப்பாட்ட போட்டிகளின் அணித் தலைவராக இருந்தார்.

அனைத்துக் காலத்திற்குமான தேர்வுத் துடுப்பாட்டப் போட்டிகளின் சிறந்த துவக்க வீரர்களுள் ஒருவராகக் கருதப்படுகிறார். இவர் தேர்வுத் துடுப்பாட்டப் போட்டிகளில் நூறு அல்லது அதற்கும் மேல் எடுத்த போட்டிகளில் தென்னாப்பிரிக்கத் துடுப்பாட்ட அணி தோல்வியடைந்தது இல்லை. 2003 ஆம் ஆண்டில் இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டத் தொடரில் தொடர்ச்சியாக இரண்டு இருநூறுகள் அடித்தார்.பர்மிங்காமில் நடைபெற்ற முதல் போட்டியில் 277 ஓட்டங்களும்,இலார்ட்சு துடுப்பாட்ட மைதானத்தில் நடைபெற்ற இரண்டாவது போட்டியில் 259 ஓட்டங்களும் எடுத்தனர். இதன்மூலம் இலார்ட்சு மைதானத்தில் அதிக ஓட்டங்கள் அடித்த அயல்நாட்டவர் எனும் சாதனையைப் படைத்தார். அக்டோபர் 24. 2013 இல் தனது 112 ஆவது போட்டியில் விளையாடினார். இந்தப் போட்டியில் 9000 ஓட்டங்கள் அடித்ததன் மூலம் இரண்டாவது தென்னாப்பிரிக்க வீரர் மற்றும் சர்வதேச அளவில் 12 ஆவது வீரர் எனும் சாதனை படைத்தார்.

## சர்வதேச போட்டிகள்
2002 ஆம் ஆண்டில் கேப் டவுனில் ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டிகளில் அறிமுகமானார். இந்தப் போட்டியில் மூன்றாவது வீரராக களமிறங்கி 68 ஓட்டங்கள் எடுத்தார். பின் வங்காளதேசத் துடுப்பாட்ட அணிக்கு எதிரான  மூன்றாவது தேர்வுத் துடுப்பாட்டப் போட்டியில் துவக்க வீரராக  ஹெர்ச்சல் கிப்ஸ் உடன் களம் இறங்கி 200 ஓட்டங்கள் அடித்தார். பின் தென்னாப்பிரிக்காவில் நடந்த பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவரும் ஹெர்ச்சல் கிப்ஸ்சும் இணைந்து 368 ஓட்டங்கள் எடுத்தார். இந்தப் போட்டியில் சிமித் 151 ஓட்டங்களும், கிப்ஸ் 228 ஓட்டங்களும் எடுத்தனர். இதன் மூலம் அதிக ஓட்டங்கள் எடுத்த துவக்க வீரர்கள் பட்டியலில் நான்காவது இடம்பிடித்து சாதனை படைத்தனர். பின் சிமித்தும் நீல் மெக்கென்சியும் இணைந்து 415 ஓட்டங்கள் எடுத்து இந்தச் சாதனையைத் தகர்த்தனர். 2003 துடுப்பாட்ட உலகக்கிண்ணத் தொடரோடு ஷான் பொலொக் ஓய்வு பெற்றதைத் தொடர்ந்து தேர்வுத் துடுப்பாட்டப் போட்டிகளை இவரை தலைவராக அணி நிர்வாகம் நியமனம் செய்தது. இவரைத் தலைவராக தேர்வு செய்தது பல விமர்சனத்திற்கு உள்ளானது. ஏனெனில் 8 தேர்வுத் துடுப்பாட்டம் மற்றும் 22 ஒருநாள் பன்னாட்டுத் துடுப்பாட்டங்களில் மட்டுமே விளையாடிய நிலையில் இவருக்கு தலைவர் பொறுப்பு வழங்கப்பட்டது. வங்காளதேசத் துடுப்பாட்ட அணிக்கு எதிரான தேர்வுப் போட்டியில் முதல் முறையாக தலைவராக விளையாடினார். அப்போது அவருக்கு வயது 22 ஆண்டுகள், 82 நாள்கள் ஆகும். இதன்மூலம் மிகக் குறைந்த வயதில் தென்னாப்பிரிக்க அணியின் தலைவராக ஆனவர் எனும் சாதனையைப் படைத்தார்.

## சான்றுகள்


## வெளியிணைப்புகள்

* 

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1981 பிறப்புகள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
பகுப்பு:சாமர்செட் துடுப்பாட்டக்காரர்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
எ. கி. நாயனார்

**எரம்பல கிருசுன நாயனார்** (*Erambala Krishnan Nayanar*, , திசம்பர் 9, 1919 - மே 19, 2004) இந்திய அரசியல்வாதிகளுள் ஒருவர். இந்திய பொதுவுடமைக் கட்சி (மார்க்சியம்) கட்சியைச் சேர்ந்தவர். இவர் மூன்று முறை (1980-81, 1987–91 மற்றும் 1996-2001) கேரள முதலமைச்சராக இருந்துள்ளார். கேரளாவின் அதிக நாட்கள் முதலமைச்சராக பதவி வகித்தவர். மொத்தம் 11 ஆண்டுகளில் 4,009 நாட்கள் பதவியில் இருந்தார். சிபிஎம் கட்சியின் பொலிட் பீரோ உறுப்பினராக இருந்தார்.

 
 

 
 

 
 

## மேற்கோள்கள்

பகுப்பு:கேரள அரசியல்வாதிகள்
பகுப்பு:1919 பிறப்புகள்
பகுப்பு:2004 இறப்புகள்
பகுப்பு:கேரள முதலமைச்சர்கள்
பகுப்பு:1918 பிறப்புகள்
பகுப்பு:4வது மக்களவை உறுப்பினர்கள்
பகுப்பு:இந்திய இறைமறுப்பாளர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:கேரளப் பொதுவுடமைவாதிகள்
இடையறா இயக்கம்

**இடையறா இயக்கம்** (*Perpetual motion*) அல்லது **நீடித்த இயக்கம்** அல்லது **தொடரியக்கம்** எனும் இயற்பியல் கற்பனை எப்போதும் தொடர்ந்து கொண்டே இருக்கும் ஓர் இயக்கத்தைக் குறிக்கிறது. ஒரு முறை ஓர் இயந்திரம் ஆரம்பிக்கப்பட்ட பின் அது அப்படியே தொடர்ந்து காலகாலத்திற்கும் இயங்குவதென்பது இயலாது. ஆற்றல் அழிவின்மை விதியின் படி இது சாத்தியமாகாது.

இடையறா இயக்க இயந்திரங்களை உருவாக்க வேண்டுமென்று எல்லாக் காலங்களிலும் அறிஞர்கள் முயன்றிருக்கிறார்கள். இன்னும் அந்த முயற்சி தொடர்ந்து கொண்டே தான் இருக்கிறது.

## வகைகள்
இடையறா இயக்க இயந்திரங்களை அவை வெப்பஇயங்கியலின் எந்த விதியை மீறுகிறது என்பதைப் பொறுத்து 3 வகைகளாகப் பிரிக்கலாம்.
### முதல்வகை இடையறா இயக்க இயந்திரம்
இவ்வகை இயந்திரம் சூனியத்தில் இருந்து ஆற்றலை உற்பத்தி செய்கிறது. இது அதைப் பயன்படுத்துவோருக்கு அளவற்ற ஆற்றலை அளிக்கிறது. இவ்வியந்திரம் ஆற்றல் அழிவின்மை விதியை மீறுகிறது.

### இரண்டாம் வகை இடையறா இயக்க இயந்திரம்
இவ்வியந்திரம் தானாகவே வெப்ப ஆற்றலை இயக்க ஆற்றலாக மாற்றும். இது ஆற்றல் அழிவின்மை விதியை மீறவில்லையெனினும் வெப்ப இயங்கியலின் இரண்டாம் விதியை மீறுகிறது.

### மூன்றாம் வகை இடையறா இயக்க இயந்திரம்
இது உராய்வு போன்ற ஆற்றலை வீணாக்கும் சக்திகளைத் தவிர்த்து இயங்கும் இயந்திரம் ஆகும். ஆகவே ஒரு பந்தை உருட்டும் போது உராய்வு இருக்காதாயின் அப்பந்து தனது  நிலைமத்தால் என்றென்றும் உருளும். ஆனால் இது வெப்ப இயங்கியலின் மூன்றாம் விதிக்கு எதிரானது. இவ்வகை இயந்திரங்களை உருவாக்க இயலாதாயினும்  உராய்வு போன்றவற்றை குறைக்க இயலும்.

## மேற்கோள்கள்

* 
* 

## வெளியிணைப்புகள்
* Perpetuum Mobile காணொளி

பகுப்பு:இயற்பியல் கோட்பாடுகள்
முளைக்கீரை

**முளைக்கீரை** (*Amaranthus viridis*) என்பது அதிகம் உண்ணப்படும் கீரை வகைகளில் ஒன்றாகும். தமிழர் சமையலிலும் முக்கிய இடம் வகிக்கிறது. மத்திய கிழக்கை பூர்வீகமாகக் கொண்ட இந்தக் கீரை இன்று உலகின் பல பாகங்களிலும் பயிரிடப்படுகிறது.

## வெளி இணைப்புகள்

* PROTAbase on ''Amaranthus viridis'' 
* photograph, description  and diagram from HerbiGuide

## மேற்கோள்கள்

பகுப்பு:கீரைகள்
பகுப்பு:அவுத்திரேலியத் தாவரங்கள்
பகுப்பு:தமிழ்நாட்டின் தாவரங்கள்
பாண்டிச்சேரி முற்றுகை (1778)

**பாண்டிச்சேரி முற்றுகை** (*Siege of Pondicherry*) என்பது அமெரிக்க விடுதலைப் போரின் போது பிரிட்டன்-பிரான்ஸ் இடையே இந்திய துணைக்கண்டத்தில் 1778ல் நடைபெற்ற ஒரு முற்றுகைப் போராகும்.  இதில் பிரித்தானிய படைகள், பிரெஞ்சு கட்டுப்பாட்டில் இருத்த புதுச்சேரியை பத்து வார முற்றுகைக்குப் பின்னர் கைப்பற்றின. இந்த முற்றுகை 21 அகஸ்ட் முதல் 19 அக்டோபர், 1778 வரை நடைபெற்றது.

## மேற்கோள்கள்

பகுப்பு:தமிழகப் போர்கள்
புதிய கவுலூன்

**புதிய கவுலூன்** (New Kowloon) என்பது ஹொங்கொங், கவுலூன் நிலப்பரப்பின் ஒரு பகுதியே ஆகும். இது எல்லை வீதி, மற்றும் சிங்கப்பாறை, பேகொன் குன்று, கவுலூன் குன்று போன்ற மலைத்தொடர்களை எல்லையாகக்கொண்டுள்ளது. 

இது குவுன் டொங் மாவட்டம் மற்றும் வொங் டயி சின் மாவட்டம் ஆகிய இரண்டு மாவட்டங்களை உள்ளடக்கிய நிலப்பரப்பாகும். 

அத்துடன் சம் சுயி போ மாவட்டம் மற்றும் கவுலூன் நகர மாவட்டம் ஆகிய இரண்டு மாவட்டங்களில் சில பகுதிகளை உள்ளடக்கியதாக உள்ளது.

பகுப்பு:கவுலூன்
பகுப்பு:குவுன் டொங் மாவட்டம் 
பகுப்பு:வொங் டயி சின் மாவட்டம் 
பகுப்பு:சம் சுயி போ மாவட்டம் 
பகுப்பு:கவுலூன் நகர மாவட்டம்
பாதுகாப்புத் துறை அமைச்சர் (இந்தியா)

இந்தியாவின் **பாதுகாப்பு அமைச்சர்** (*Minister of Defence*) என்பவர் பாதுகாப்புத்துறை அமைச்சகத்துக்கு தலைவராவார்.

## இந்தியக் குடியரசின் பாதுகாப்பு அமைச்சர்கள்

## மேற்கோள்கள்

பகுப்பு:இந்திய பாதுகாப்புத் துறை அமைச்சர்கள்
செ. அச்சுத மேனன்

**செலாத் அச்சுத மேனன்** (*Chelat Achutha Menon*; ;  – ) இந்திய அரசியல்வாதியாவார். இந்திய பொதுவுடமைக் கட்சி (சிபிஐ) கட்சியின் மூத்த உறுப்பனராக இருந்தார். கேரள மாநிலத்தின் முதலமைச்சராக இரண்டு முறை பதவி வகித்துள்ளார். சிறந்த முதலமைச்சர் என்று பெயர் பெற்றிருந்தார். 1 நவம்பர் 1969 முதல் 1 ஆகத்து 1970 வரை முதல்தடவையாகவும் 4 அக்டோபர் 1970 முதல் 25 மார்ச் 1977 வரை இரண்டாம் முறையாகவும் முதலமைச்சராக பதவி வகித்துள்ளார்.

## மேற்கோள்கள்

## மேலும் படிக்க
* 

## வெளி இணைப்புகள்
*keralacm.gov.in இல் சுயவிவரம்

பகுப்பு:இந்தியப் பொதுவுடைமைக் கட்சி அரசியல்வாதிகள்
பகுப்பு:கேரள முதலமைச்சர்கள்
பகுப்பு:1913 பிறப்புகள்
பகுப்பு:1991 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:கேரளப் பொதுவுடமைவாதிகள்
பகுப்பு:கேரள சாகித்ய அகாடமி விருது பெற்றவர்கள்
வேலி (நில அளவை)

**வேலி** என்பது தமிழ்நாட்டில் பண்டைய காலத்தில் நிலத்தை அளக்கப் பயன்படுத்தப்பட்ட ஒரு அளவாகும்.

## அளவை விளக்கம்
தஞ்சை மாவட்டத்தில் இக்காலத்திலும் நிலத்தை 'வேலி' என்னும் அளவையால் குறிப்பிடுகின்றனர். 
1 குழி = 12 அடி *12 அடி = 144 சதுர அடி
:100 குழி = ஒரு மா
:20 மா = ஒரு வேலி
:3.5 மா = ஒரு ஏக்கர்
:6.17 ஏக்கர் = ஒரு வேலி
அண்மைக்காலத்தில் கருணா என்று பெயரிடப்பட்ட நெல் ஒருவேலி நிலத்தில் 700 மூட்டை வரை விளைந்துள்ளது. இது சங்ககாலத்தில் ஒரு வேலி நிலத்தில் 1000 மூட்டை நெல் என்று விளைந்தது மிகையன்று.

## கல்லாடனார் குறிப்பு
பொறையாறு பாயும் நிலம் பொறையாற்று கிழான் என்னும் பெருங்குடி மகனுக்கு இறையிலியாக வழங்கப்பட்டிருந்தது. பொறையாற்று கிழான் சிறந்த வள்ளல். வேங்கட மலைக்கு அப்பால் கல்லாடம் என்னும் ஊரில் வாழ்ந்த கல்லாடனார் தன் ஊர்மக்கள் பசியால் வாடியபோது தன் குடும்பத்துடன் தஞ்சைப் பகுதியில் இருந்த இவன் அண்டை நாட்டுக்கு வந்து சேர்ந்தார். மொறையாற்று கிழான் இவரையும் இவரது குடும்பத்தாரையும் பேணிப் பாதுகாத்தான். புலவர் அவனைப் பாடும் போது 'வேலி ஆயிரம் விளைக நின் வயலை' என்று வாழ்த்தினார். - புறம் 391

## முடத்தாமக் கண்ணியார் குறிப்பு
சோழன் கரிகாற் பெருவளத்தானை முடத்தாமக் கண்ணியார் வாழ்த்தும்போது 'சாலி நெல்லின் சிறை கொள் வேலி ஆயிரம் விளையுட்டு ஆகக் காவிரி புரக்கும் நாடு' கிழவோன் என்று குறிப்பிடுகிறார். -பொருநராற்றுப்படை 246-248

## இவற்றையும் பார்க்கவும்
*பழந்தமிழரின் அளவை முறை
*தமிழகத்து அளவை முறை

## மேற்கோள்கள்
 

பகுப்பு:சங்க இலக்கியம்
பகுப்பு:அளவை
பிளேக் மருத்துவர்

**பிளேக் மருத்துவர்** *(p*'lague doctor**)'' என்பவர் **ஐரோப்பா*'வின் மத்திய காலங்களில் பிளேக் நோய் உடைய நோயாளிகளை மட்டுமே கவனிப்பதற்கென்று நகரங்களால் நியமிக்கப்பட்ட மருத்துவர் ஆவார்.  இவர்களுக்கான சம்பளத்தை நகர நிர்வாக‌மே  கொடுத்ததால் இவர்கள் பிளேக் நோய் உடைய அனைவருக்கும் மருத்துவம் செய்தனர். குறிப்பாக பணவசதியில்லாத ஏழைகளுக்கு  இவர்களின் சேவை அவசியமாய் இருந்தது.

பிளேக் மருத்துவர்கள் பொதுவாக இரண்டாந்தர மருத்துவர்களாகவே கருதப்பட்டனர். மற்றபடி தொழில் நடத்த முடியாதவர்களும் புதிதாக மருத்துவம் படித்து விட்டுத் தொழிலில் இறங்குபவர்களும் மட்டுமே ஆபத்தான இதனை ஏற்றனர். சில சமயம் மருத்துவமே படிக்காத போலிகளும் கூட இத்தொழிலை கைக்கொண்டனர்.

== பொது ஊழியர்கள் ==
பிளேக் மருத்துவர்கள் பொது ஊழியர்கள் ஆவர். இவர்கள் பிளேக் உடைய நோயாளிகளைத் தவிர வேறு எந்த நோயாளிகளையும் பார்க்கக் கூடாது. பிளேக் நோயாளிகளைக் கவனிப்பது மட்டுமின்றி நோயால் மரணமடைந்தோரின் [[உயில்]]களை வெளியிடுவதும் மரண ஆவணங்கள் பதிவதும் இவர்களின் பணியாய் இருந்தது.

== அலகு மருத்துவர் உடை ==
*முதன்மைக் கட்டுரை:'' அலகு மருத்துவர் உடை

பிளேக் மருத்துவர்கள் பிளேக் நோயிலிருந்து தங்களைக் காத்துக் கொள்ள வித்தியாசமான ஓர் உடையை அணிந்தனர். இது அலகு மருத்தவர் உடை என்று அறியப்பட்டது. இது கணுக்கால் வரை நீண்ட அங்கி, கையுறை, காலுறை, பூட்சு, தொப்பி மற்றும் ஓர் அலகு முகமூடி இவற்றால் ஆனது. இந்த உடை மட்டுமின்றி இவர்கள் தங்கள் கைகளில் ஒரு குச்சியையும் வைத்திருப்பர்.

## புகழ்பெற்ற பிளேக் மருத்துவர்கள்
நாஸ்ட்ராடாமஸ், பாராசெல்சஸ் போன்றோர் புகழ் பெற்ற பிளேக் மருத்துவர்கள் ஆவர்.
## மேற்கோள்கள்

பகுப்பு:இடைக்கால ஐரோப்பா
பகுப்பு:ஐரோப்பா
தோடர் மால்

**இராஜா தோடர் மால்** *(Todar Mal)* பீகாரில் உள்ள கயையில் பிறந்தவர். பேரரசர் அக்பரின் நிதியமைச்சராக உயர்ந்தவர். வங்காளத்தில் இருந்த காசகம் இவர் கட்டுப்பாட்டில் இருந்தது. அத்தோடு ஆக்ரா மற்றும் பஞ்சாப் ஆகிய இடங்களுக்கும் இவர் பொறுப்பு வகித்தார். சிதப்பூர் மாவட்ட அரசு இணையதளத்தில் முக்கிய நபர்கள் பெயரில் இவர் பெயரும் இடம்பெற்றுள்ளது.

நிதியமைச்சராக இவர் நிலஅளவை முறைகள், எடைகள், வருவாய் மாவட்டங்கள் போன்றவற்றை சீர்செய்தார். இவரை இந்தியாவின் முதல் புள்ளியியலாளராய்க் கருதலாம்.

தோடர்மால் லாகூரில் 08.10.1589 அன்று காலமானார்.

## மேற்கோள்கள்

பகுப்பு:முகலாயப் பேரரசு
பகுப்பு:1589 இறப்புகள்
பகுப்பு:அக்பர்
பகுப்பு:பீகார் வரலாறு
அப்துர் ரகுமான்

**அப்துர் ரகுமான்** (Abdur Rehman, பிறப்பு: மார்ச் 1, 1980), ஒரு பாக்கிஸ்தான் துடுப்பாட்டக்காரர். சியல்கொட் இல் பிறந்த இவர் மட்டையாளர். இடதுகை மிதவேக பந்துவீச்சாளர். பாக்கிஸ்தான் தேசிய அணி, குஜரன்வாலா துடுப்பாட்ட அணி, கபீப் வங்கி அணி, சியல்கொட் அணிகளில் இவர் அங்கத்துவம் பெறுகின்றார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1980 பிறப்புகள்
சயீத் அஜ்மல்

**சயீத் அஜ்மல்** (Saeed Ajmal, , பிறப்பு: 14 அக்டோபர் 1977), ஒரு பாக்கிஸ்தான் துடுப்பாட்டக்காரர். பைசலாபாத்தில் பிறந்த இவர் பந்துவீச்சாளர். பாக்கிஸ்தான் தேசிய அணி பைசலாபாத் துடுப்பாட்ட அணி, இஸ்லாமாபாத் அணி, கான் ஆய்வு கூட அணிகளில் இவர் அங்கத்துவம் பெறுகின்றார். வலதுகை புறத்திருப்ப பந்து வீச்சாளர் மற்றும் வலதுகை மட்டையாளர் ஆவார். 2008 ஆம் ஆண்டில் தனது 30 ஆவது வயதில் தனது முதல் ஒருநாள் பன்னாட்டுத் துடுப்பாட்டப் போட்டியில் இவர் விளையாடினார். பின் 2009 ஆம் ஆண்டில் இவர் தேர்வுத் துடுப்பாட்டப் போட்டியில் அறிமுகமானார். இவரின் பந்துவீசும் முறை சர்ச்சைக்கு உள்ளானது. பின் அதனை சரிசெய்து 2009 ஐசிசி உலக இருபது20  கோப்பையை பாக்கித்தான் அணி வெல்வதற்கு உதவினார். டிசம்பர் 2014 இல் சிறந்த ஒருநாள் பன்னாட்டுத் துடுப்பாட்டப் பந்து வீச்சாளருக்கான பன்னாட்டுத் துடுப்பாட்ட அவையின் தரவரிசையில் இவர் முதலிடம் பிடித்தார். இவர் 2011 முதல் 2014 டிசம்பர் வரை முதலிடத்தில் நீடித்தார். பின் மேற்கிந்தியத் தீவுகள் அணியின் சுனில் நரைன் முதலிடம் பிடித்ததால் இவர் இரண்டாம் இடம் பெற்றார். இவர் ஒரே சமயத்தில் பன்னாட்டுத் துடுப்பாட்ட அவையின் சிறந்த தேர்வுத் துடுப்பாட்டப் பந்து வீச்சாளருக்கான தரவரிசையில் 9 ஆவது இடத்தையும், பன்னாட்டு இருபது20 போட்டித் தரவரிசையில் 2 ஆவது இடத்தையும் பிடித்தார். 30 வயதிற்கு மேல் சர்வதேச போட்டிகளில் அறிமுகமாகி 100 இலக்குகளைக் கைப்பற்றிய நான்காவது சர்வதேச வீரர் எனும் பெருமை பெற்றார். இதற்கு முன்னதாக கிளாரி கிரிம்மட்,திலிப்தோஷி, மற்றும் ரியான் ஹாரிசாகியோர் இந்தச் சாதனைகளைப் புரிந்தனர். இவர் பாக்கித்தான் அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடியுள்ளார்.

சனவரி 28,2012 இல் தேர்வுத் துடுப்பாட்டப் போட்டிகளில் தனது 100 ஆவது இலக்கினைக் கைப்பற்றினார். இதன்மூலம் விரைவாக 100 ஆவது இலக்கினைக் கைப்பற்றிய பாக்கித்தானிய வீரர் எனும் சாதனையைப் படைத்தார். மேலும் பன்னாட்டு இருபது20 போடிகளில் அதிக இலக்கினைக் கைப்பற்றிய பாக்கித்தானிய வீரர் எனும் சாதனையைப் படைத்தார். பின் சாகித் அஃபிரிடி 101 இலக்குகள் எடுத்து இந்தச் சாதனையைத் தகர்த்தார். 2012 ஆம் ஆண்டில் பிக்பாஷ் லீக்கில் அடிலெய்டு ஸ்டிரக்கர்ஸ் அணிக்காக விளையாடினார்.

## சர்வதேச போட்டிகள்

### [[தேர்வுத் துடுப்பாட்டம்]]
2009 ஆம் ஆண்டில் பாக்கித்தான் துடுப்பாட்ட அணி இலங்கையில் சுற்றுப்பயணம் செய்து விளையாடியது . காலி பன்னாட்டு அரங்கத்தில் சூலை 4 இல் இலங்கைத் துடுப்பாட்ட அணிக்கு எதிரான முதல் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.  இந்தப் போட்டியின் முதல் ஆட்டப் பகுதியில் பந்துவீச்சில் 24 ஓவர்கள் வீசி 79 ஓட்டங்களை விட்டுக்கொடுத்தார்.இதில் 2 இலக்குகளைக் கைப்பற்றினார்.இதில்4 ஓவர்களை *மெய்டனாக*  வீசினார். இவரின் சராசரி 3.38 ஆகும்.பின் இரண்டாவது ஆட்டப் பகுதியில் பந்துவீச்சில் 13 ஓவர்கள் வீசி 34 ஓட்டங்களை விட்டுக்கொடுத்தார். 3 இலக்கினைக் கைப்பற்றினார். இந்தப் போட்டியில் இலங்கை அணி 50 ஓட்டங்கள் வித்தியாசத்தில் வெற்றி பெற்றது.

## சான்றுகள்


## வெளியிணைப்புகள்

* 
* Saeed Ajmal 's profile page on Wisden
* 
* 

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
கர்ணரஞ்சனி

**கர்ணரஞ்சனி** இருபத்தோராவது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும். 

## இலக்கணம்
இந்த இராகத்தில் சட்சம் (ச), சதுச்ருதி ரிசபம் (ரி2), சாதாரண காந்தாரம் (க2), சுத்த மத்திமம் (ம1), பஞ்சமம் (ப), சதுச்ருதி தைவதம் (த2), கைசிக நிசாதம் (நி2) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 6 சுரங்களும் அவரோகணத்தில் 7 சுரங்களும் உள்ளன. இதனால் இது "சாடவ சம்பூரண" இராகம் எனப்படுகின்றது. இதன் ஆரோகணத்தில் காந்தாரம் ஒழுங்குமாறி வருவதால் இது ஒரு வக்கிர இராகம் ஆகும்.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு
* கர்நாடக இசை
* இராகம்
* சுரம்

## மேற்கோள்கள்

## வெளியிணைப்புகள்
* கர்நாட்டிகா இணையத் தளம்.

பகுப்பு:கரகரப்பிரியாவின் ஜன்னிய இராகங்கள்
வகாப் ரியாஸ்

**வகாப் ரியாஸ்** (Wahab Riaz, , பிறப்பு: சூன் 28, 1985, பாக்கிஸ்தான்) லாகூர் இல் பிறந்த இவர் சகலதுறை ஆட்டக்காரர். பாக்கிஸ்தான் தேசிய அணி, ஹைதராபாத் துடுப்பாட்ட அணி, லாகூர் அணி, லாகூர் சிங்க அணி, லாகூர் ரவி ஆகிய அணிகளுக்காகவும் இவர் உள்ளூர்ப் போட்டிகளில் விளையாடினார்

## சர்வதேச போட்டிகள்
வங்காளதேசத் துடுப்பாட்ட அணி, இந்தியத் துடுப்பாட்ட அணி மற்றும் பாக்கித்தான் துடுப்பாட்ட அணி ஆகிய மூன்று நாடுகள் பங்கேற்ற மூன்று நாடுகள் பங்கேற்ற முத்தரப்புத் தொடரில் வங்காளதேசத் துடுப்பாட்ட அணிக்கு எதிரான துடுப்பாட்டத் தொடரில் இவர் அறிமுகமானார். இதில் 7 ஓவர்களை வீசி 22 ஓட்டங்களை விட்டுக்கொடுத்து 3 இலக்குகளை வீழ்த்தினார். பின் இந்தியத் துடுப்பாட்ட அணிக்கு எதிரான போட்டியில் இவர் 10 ஓவர்களை வீசி 85 ஓட்டங்களை விட்டுகொடுத்தார். இதில் 2 இலக்குகளை வீழ்த்தினார்.

2010 ஆம் ஆண்டில் இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியில் இங்கிலாந்து அணி முதலில் விளையாடியது.இதன் முதல் ஆட்டப் பகுதியில் வகாப் 63 ஓட்டங்களை விட்டு கொடுத்து 5 இலக்குகளைக் கைப்பற்றினார்.பின் மட்டையாட்டத்தில் 27 ஓட்டங்கள் விட்டுக்கொடுத்து 3 இலக்குகளைக் கைப்பற்றினார்.

பின் அக்டோபர், 2010 ஆம் ஆண்டில் தென்னாபிரிக்கத் துடுப்பாட்ட அணிக்கு எதிரான தொடரில் விளையாடினார். பின் தென்னாப்பிரிக்காவிற்கு எதிரான முதல் தேர்வுத் துடுப்பாட்டத் தொடரில் இவர் கிரயெம் சிமித் மற்றும் அசீம் ஆம்லாவின் இலக்கினைக் கைப்பற்றினார். பின் காயம் காரணமாக இந்தப் போட்டியில் இவரால் பந்துவீச இயலவில்லை. இதனால் மற்ற போட்டிகளில் விளையாட இயலவில்லை.

மார்ச் 2011 ஆம் ஆண்டில் இவர் விளையாடிய நான்கு போட்டிகளிலும் சிறப்பாக விளையாடினார். பின் 2011 துடுப்பாட்ட உலகக்கோப்பத் தொடரில் விளையாடும் வாய்ப்பினைப் பெற்றார். சுஐப் அக்தருக்கு காயம் ஏற்பட்டதனால் இவருக்கு வாய்ப்பு கிடைத்தது. இதில் இந்தியத் துடுப்பாட்ட அணிக்கு எதிரான போட்டியில் இவர் ஐந்து இலக்குகளை வீழ்த்தியதன் மூலம் இவர் பரவலாக அறியப்பட்டார்.

இதன்பிறகு மேற்கிந்தியத்தீவுகள் துடுப்பாட்ட அணிக்கு எதிராக இரண்டு தேர்வுத் துடுப்பாட்டம், ஐந்து ஒருநாள் பன்னாட்டுத் துடுப்பாட்டம் மற்றும் ஒரு பன்னாட்டு இருபது20 போட்டிகள் கொண்ட தொடரில் விளையாடும் பாக்கித்தானிய அணியில் இடம்பெற்றார். இருபது 20  போட்டியில் பாக்கித்தான் அணி தோற்றது. இந்தத் தொடரின் நான்கு ஒருநாள் பன்னாட்டுத் துடுப்பாட்டப் போட்டிகளில் இவர் விளையடினார். இதில் 7 இலக்குகளைக் கைப்பற்றினார். இவரின் பந்துவீச்சு சராசரி 25.28 ஆகும். இந்தத் தொடரில் அதிக இலக்குகள் வீழ்த்திய பாக்கித்தானியப் பந்துவீச்சாளர்களில் முதலிடம் பிடித்தார். இந்தத் தொடரைப் பற்றி தலைமைப் பயிற்சியாளரான  வக்கார் யூனிசு, பாக்கிஸ்தான் துடுப்பாட்ட வாரியத்திற்கு அனுப்பிய அறிக்கையில் வகாப் சுமாராக விளையாடியதாகத் தெரிவிக்கப்பட்டது. பின் மே மாதத்தில் அயர்லாந்து துடுப்பாட்ட அணிக்கு எதிரான இரண்டு ஒருநாள் போட்டிகள் கொண்ட தொடரில் விளையாடும் 15 பேர் கொண்ட பட்டியலில் இடம்பிடித்தார். ஆனால் விளையாடும் அணியில்  வாய்ப்பு கிடைக்கவில்லை..

## சான்றுகள்


## வெளியிணைப்புகள்

* 
* Wahab Riaz at Pakistan Cricket Board

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1985 பிறப்புகள்
பகுப்பு:வாழும் மக்கள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
மணிரங்கு

**மணிரங்கு** இராகம் கருநாடக இசையில் பயன்படும் இராகங்களில் ஒன்று. இது 22வது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும்.

## இலக்கணம்
thumb|right|250px|மணிரங்கு ஆரோகணச் சுரங்கள் C யிலிருந்து தொடக்கம்
thumb|right|250px|மணிரங்கு அவரோகணச் சுரங்கள் C யிலிருந்து தொடக்கம்

இந்த இராகத்தில் சட்சம் (ச), சதுச்ருதி ரிசபம் (ரி2), சுத்த மத்திமம் (ம1), பஞ்சமம் (ப), கைசிக நிசாதம் (நி2), சாதாரண காந்தாரம் (க2) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 5 சுரங்களும் அவரோகணத்தில் 6 சுரங்களும் உள்ளன. இதனால் இது "ஔடவ சாடவ" இராகம் எனப்படுகின்றது.

## உருப்படிகள்

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## மேற்கோள்கள்

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

## வெளியிணைப்புகள்
* கர்நாட்டிகா இணையத் தளம்.

பகுப்பு:கரகரப்பிரியாவின் ஜன்னிய இராகங்கள்
அகமது செசாத்

**அகமது செசாத்**(Ahmed shehzad, பிறப்பு: 23 நவம்பர் 1991), ஒரு பாக்கிஸ்தான் துடுப்பாட்டக்காரர். லாகூர் இல் பிறந்த இவர் மட்டையாளர். பாக்கிஸ்தான் தேசிய அணி, *லாகூர் துடுப்பாட்ட அணி அணி, கபீப் வங்கி அணி, லாகூர்ஈகல் லாகூர்ரவி லாகூர்சலிமார்* அணிகளில் இவர் அங்கத்துவம் பெறுகின்றார். இவர் பாக்கித்தானிய அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம், பன்னாட்டு இருபது20 போட்டிகளில் விளையாடி வருகிறார். 2009 ஆம் ஆண்டில் ஆத்திரேலியத் துடுப்பாட்ட அணிக்கு எதிரான தொடரில் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் அறிமுகமானார்.

## தனிப்பட்ட வாழ்க்கை
அகமது செசாத்  23 நவம்பர் 1991 இல் லாகூரில் பிறந்தார்.இவர் பஷ்தூன் மக்கள் மரபைச் சேர்ந்தவர் ஆவார். இவர் பஷ்தூ மொழியை சரளமாகப் பேசும் திறன் பெற்றவர். இவருக்கு இரண்டு வயதாக இருக்கும் போது இவரின் தந்தை காலமானார். இவரின் தாயோடு லாகூரில் உள்ள அனார்க்கலியில் வசித்து வந்தார்.

செப்டம்பர் 19, 2015 இல் இவரின் நீண்ட நாள் தோழியான சனா என்பவரைத் திருமணம் செய்தார். 2007 ஆம் ஆண்டில் தனது முதல் தரத் துடுப்பாட்டப் போட்டிகளில் விளையாடினார். இந்தப் போட்டியில் 167 ஓட்டங்கள் எடுத்து இங்கிலாந்து துடுப்பட்ட அணிக்கு எதிரான போட்டியில் வெற்றிக்கு உதவினார்.

## தேர்வுத் துடுப்பாட்டங்கள்
2014 ஆம் ஆண்டில் இலங்கைத் துடுப்பாட்ட அணி ஐக்கிய அரபு அமீரகத்தில் சுற்றுப்பயணம் செய்து விளையாடியது . டிசம்பர் 31 , இல் அபுதாபியில் நடைபெற்ற இலங்கைத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 83 பந்துகளில் 38 ஓட்டங்களை எடுத்து எரங்காவின் பந்துவீச்சில் ஆட்டமிழந்தார்.  பின் இரண்டாவது ஆட்டப் பகுதியில் 109 பந்துகளில் 55 ஓட்டங்கள் எடுத்து ஜெராத்தின் பந்துவீச்சில் ஆட்டமிழந்தார். இந்தப் போட்டி சமனில்முடிந்தது.

## ஒருநாள் பன்னாட்டுத் துடுப்பாட்டம்
ஏப்ரல் 24, 2009 இல்ஆத்திரேலியத் துடுப்பாட்ட அணிக்கு எதிரான தொடரில் ஒருநாள் பன்னாட்டுத் துடுப்பாட்டப் போட்டிகளில் அறிமுகமானார்.

## சாதனைகள்
ஆதாரங்கள்:

தேர்வுத் துடுப்பாட்டம்,ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய மூன்று வடிவங்களிலும் நூறு ஓட்டங்கள் அடித்த முதல் பாக்கித்தானிய வீரர் எனும் சாதனை படைத்தார். பன்னாட்டு இருபது20 போட்டிகளில் அதிக நான்கு மற்றும் ஆறு ஓட்டங்கள் அடித்த பாக்கித்தானிய வீரர் எனும் சாதனை படைத்தார். இரு போட்டிகள் கொண்ட பன்னாட்டு இருபது20 போட்டித் தொடரில் 160 ஓட்டங்கள் சேர்த்து அதிக  ஓட்டங்கள் சேர்த்த பாக்கித்தானிய வீரர் எனும் சாதனை படைத்தார். லாகூர் லயன்ஸ் அணியில் அதிக ஓட்டங்கள் சேர்த்து சாதனை படைத்தார். 76 போட்டிகளில் இவர் அனைத்து வடிவப் போட்டிகளிலும் நூறு ஓட்டங்கள் அடித்த இரண்டாவது சர்வதேச வீரர் எனும் சாதனை படைத்தார்.இதற்கு முன்பாக கே. எல். ராகுல் இந்தச் சாதனை படைத்தார். பாக்கித்தான் சூப்பர் லீக்கில் அதிக ஓட்டங்கள் சேர்த்த வீரர் எனும் சாதனை படைத்தார். பன்னாட்டு இருபது20 போட்டியில் ஹேட்ரிக் ஆறு ஓட்டங்கள் அடித்த முதல் பாக்கித்தானிய வீரர் எனும் சாதனை படைத்தார்.

## சான்றுகள்


## வெளியிணைப்புகள்

* Official Facebook
* கிரிக்இன்ஃபோ - துடுப்பாட்டக்காரர் விவரம்
* Ahmed Shehzad 's profile page on Wisden

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1991 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
கழார்க் கீரன் எயிற்றியார்

**கழார்க் கீரன் எயிற்றியார்** சங்ககாலப் புலவர்களில் ஒருவர்.  இவரது பாடல்கள் 8 சங்கத்தொகை நூல்களில் இடம் பெற்றுள்ளன.
:கழார் என்பது காவிரிக் கரையில் இருந்த சங்ககால ஊர்.
கழாரில் வாழ்ந்த மற்றோரு புலவர் கழார்க் கீரன் எயிற்றியனார்.
## பாடல்கள்
அகநானூறு 163, 217, 235, 294, 
குறுந்தொகை 135, 261, 281, 312,

## பாடல் சொல்லும் செய்திகள்
### அகம் 163

### அகம் 217

### அகம் 235
### அகம் 294
### குறந்தொகை 135
### குறந்தொகை 261
### குறந்தொகை 281
### குறந்தொகை 312

## மேற்கோள்கள்

பகுப்பு:சங்கத் தமிழ்ப் பெண் புலவர்கள்
பகுப்பு:சங்கப் புலவர்கள்
கழார்

கழார் என்பது சங்ககாலத்தில் சிறப்புற்றிருந்த ஊர்களில் ஒன்று. கழை என்னும் சொல் மூங்கிலைக் குறிக்கும். ஆற்றோரம் மூங்கில் புதர் இருந்த ஆற்றுத்துறை கழார் (கழை ஆர்ந்திருந்த இடம்) எனப்பட்டது. 

சங்கப் பாடல்கள் பலவற்றில் இந்த ஊர் சிறப்பித்துப் பேசப்படுகிறது.
## கழாரில் நீச்சல் விழா
* நீச்சல் நடனம் Synchronized Swimming
கழார்த்துறையில் ஆட்டனத்தி புனலாடினான். அப்போது அவன் தன் ஆற்றலை வெளிப்படுத்தி பல சாகசங்களைச் செய்து காட்டினான். அவற்றை அரசன் கரிகாலன் கண்டு களித்தான். ஆட்டனத்திக்கும், காவிரி என்பவளுக்கும் இடையில் நடந்த நீச்சல்நடனப் போட்டிக்கு நடுவராகவும் விளங்கினான்.
 
இன்னிசை முழங்கிற்று. ஆட்டனத்தி தன் காலில் அணிந்திருந்த கழல் நீருக்கு வெளியே தெரியும்படி புரட்டிக் காட்டினான். வயிற்றிலிருந்த பொலம்பாண்டில் மணி ஒலிக்கும்படி தன் உடம்பையே நீளவாக்கில் உருட்டிக் காட்டினான். 

## கழார் முறையீட்டு மன்றம்
கழார் நகரைத் தலைநகராகக் கொண்டு மத்தி என்னும் அரசன் ஆண்டுவந்த காலத்தில் மக்கள் முறையீடு செய்துகொள்ளும் வழக்குமன்றம் ஒன்று இருந்தது. பரத்தையைப் பிரிந்து மனை திரும்பிய தலைவனைத் தலைவி அவனை வீட்டிற்குள் நுழைய விடவில்லை. ‘இனி அவ்வாறு செய்யமாட்டேன்’ என்று தலைவியிடம் கெஞ்சுகிறான். அவன் தன் வாக்குறுதியை உறுதிப்படுத்திக்கொள்ளக் கழார் ‘நல்லோர் நல்லோர்’ கூடும் மன்றத்தில் முறையிட்டுக்கொள்ளுமாறு தலைவி கூறித் தலைவனை அனுப்பிவிடுகிறாள். 

## கழார் சோற்று மன்றம் (அன்னதானச் சத்திரம்)
கழாஅர் எனப்பட்ட இவ்வூர் வெல்போர்ச் சோழர் ஆட்சிக்கு உட்பட்டிருந்தது. அங்குக் கட்டுக்கடங்காப் பெருஞ்சோறு சமைத்து வந்தவர்களுக்கெல்லாம் கொடையாக வழங்கப்பட்டது. ‘விடக்கு’ என்னும் கறிக்குழம்புப் பிரியாணி வழங்கப்பட்டது. பெருங்காற்று வீசிப் பறக்க முடியாத காலத்தில் அங்கு இருந்த மாசில்லாத மரத்தில் காக்கைகள் அமர்ந்திருந்து அவர்கள் இடும் பலிச்சோற்றை உண்ணுமாம். - கழார்க் கீரன் எயிற்றியார் - நற்றிணை 281
மத்தி அரசன் ஆண்டுவந்த இந்தக் கழார் போன்றது தலைவியின் இளமை என்கிறார் புலவர். அங்குள்ள தாமரைப் பொய்கையில் வள்ளைக் கொடிகளை அறுத்துக்கொண்டு வாளைமீன்களை மேய்ந்த நீர்நாய் அங்குள்ள பிரம்புமுள் புதரில் பதுங்கிக்கொள்ளுமாம். 

## கழார் அரசன் மத்தி
கழார் முன்துறை ‘பரதவர் கோமான் பல்வேல் மத்தி’க்கு உரியது. 

கழார்ப் பெருந்துறையில் ஆட்டனத்தியும், காவிரி என்பவளும் சேர்ந்து நீராடினர். ஆட்டனத்தியின் அழகினை விரும்பிய காவிரி தன் கூந்தலில் மறைத்து அவனை ஆற்றோடு இழுத்துச் சென்றாள். அப்போது காவிரியை ஆறு அடித்துச் சென்றுவிட்டது. ஆட்டனத்தி கரையில் ஒதுக்கப்பட்டுக் கிடந்தான். மருதி என்பவள் அவனைக் காப்பாற்றி அவனோடு வாழ்ந்துவந்தாள். 

(ஆதிமந்தி என்பவள் அரசன் கரிகாலன் மகள்.) அவள் ஆட்டனத்தியைக் காதலித்தாள். காதலன் ஆட்டனத்தியைக் காவிரியாறு கொண்டுசெல்லவில்லை என உறுதியாக நம்பினாள். ஊர் ஊராகத் தேடிக்கொண்டு ஆற்றோரமாகச் சென்றாள். உண்மை தெரிந்துகொண்ட மருதி ஆட்டனத்தியை ஆதிமந்தியிடம் ஒப்படைத்துவிட்டுத் தான்மட்டும் கடலில் விழுந்து தன்னை மாய்த்துக்கொண்டாள். 

## அடிக்குறிப்பு

பகுப்பு:சங்க கால ஊர்கள்
தாட் நோய்க்கூட்டறிகுறி

**தாட் நோய்க்கூட்டறிகுறி** *(Dhat syndrome)* என்பது இந்தியத் துணைக்கண்ட ஆண்களில் காணப்படும் தொன்நம்பிக்கைப் பண்பாடு ‌சார்ந்த நோய் ஆகும். பழைய இந்து நம்பிக்கைகளின் படி 40 துளி குருதி சேர்ந்து ஒரு துளி எலும்பு மஜ்ஜை உண்டாகிறது. 40 துளி எலும்பு மஜ்ஜை சேர்ந்து ஒரு துளி விந்துப் பாய்மம் அல்லது **தாது (தாட்)** உண்டாகிறது. இத்தகைய விந்துப்பாய்மம் சுய இன்பம் போன்ற செயல்களால் வீணாவது இந்த ஆண்களின் உள்ளத்தில் குற்ற உணர்வை உண்டாக்குகிறது. அவர்கள் மருத்துவர்களிடம் களைப்பு, சிறுநீரில் விந்து வெளியேறுதல், விந்து முந்துதல், விறைப்பின்மை போன்ற புகார்களுடன் வருவர்.

இது பெரும்பாலும் உளரீதியிலான நோயாகும். எனவே ஆலோசனை வழங்குதல், நடத்தை மாற்ற சிகிச்சை மற்றும் மனஅழுத்த எதிர்ப்பு மருந்துகள் ஆகியவை இந்நோய்க்கான மருத்துவ முறைகளாகும்.

## வெளியிணைப்புகள்
* அமெரிக்க மனநல மருத்தவ இதழில்

பகுப்பு:பாலியல்
பகுப்பு:உளநோயியல்
கோயம்புத்தூர் வானொலி நிலையம்

இந்தியாவில் 'பிரசார் பாரதி கார்பொரேசன்' என்ற நடுவண் அரசிற்கு சொந்தமான ஒலிபரப்புக் கழகம், அகில இந்திய வானொலி என்ற பெயரில் இந்தியா முழுவதும் வானொலிப் பணிகளை வழங்கி வருகிறது. அகில இந்திய வானொலியின்  கோயம்புத்தூர் பிரிவு வானொலியே **கோயம்புத்தூர் வானொலி நிலையம்** ஆகும். 
## அமைவிடம்
கோயம்புத்தூர்-திருச்சி சாலையில் இராமநாதபுரத்தில் அமைந்துள்ள, இந்த வானொலி நிலையம் AM,  மற்றும் பண்பலை ஒலிபரப்புக்களை வழங்குகிறது. இதன் ஒலிபரப்பு மையம் (Transmission Center) கோவையிலிருந்து போத்தனூர் வழியாகச் செட்டிபாளையம் செல்லும் மாநில நெடுஞ்சாலையில் அமைந்துள்ளது.
## நோக்கம்
கோயம்புத்தூர், ஈரோடு, உதகை, சேலம், தருமபுரி, நாமக்கல் ஆகிய பகுதிகளைக் குறியிலக்காகக் கொண்டு தொடக்கத்தில் முழுக்க முழுக்க மக்கள் பணிகளைக் குறிக்கோளாகக் கொண்டு தொடங்கப்பட்டாலும், பின்பு, மைய அரசின் கொள்கை முடிவுகளுக்கு ஏற்ப, இந்திய வானொலிகள் அனைத்தும் செயல்பட்டதைப் போல்,  சிறிதளவில் வணிக நோக்கிலும் செயல்படத் தொடங்கியது இந்த வானொலி நிலையம். 

பகுப்பு:இந்தியத் தமிழ் வானொலிகள்
பகுப்பு:கோயம்புத்தூர்
கொங்குநாடு முன்னேற்றக் கழகம்

**கொங்குநாடு முன்னேற்ற கழகம்** என்பது தமிழ்நாட்டிலுள்ள அரசியல் கட்சியாகும். இதன் ஆதரவாளர்கள் பெரும்பான்மையோர் தமிழகத்தின் மேற்கு மாவட்டங்களில் உள்ளனர். இதன் சின்னமாக சமையல் எரிவாயு உருளை.14 செப்டம்பர் 2022 அன்று இந்த கட்சியின் அங்கீகாரம் இந்திய தேர்தல் ஆணையத்தால் ரத்து செய்யப்பட்டது.

## தோற்றம்
2009ல் கோயமுத்தூரில் நடந்த கொங்கு வெள்ளாள அல்லது வேளாளக்  கவுண்டர்கள் சங்கமான கொங்கு வேளாளர் பேரவையின் மாநாடு மூலம் கொங்குநாடு முன்னேற்றப் பேரவை என்ற பெயரில் இக்கட்சி தொடங்கப்பட்டது. கொங்குநாடு முன்னேற்ற கழகம் என்ற பெயர் பதிவு செய்யப்பட்டிருந்ததால் அப்பெயருக்கு இதன் பெயர் மாற்றப்பட்டது. இது கொங்கு வெள்ளாள அல்லது வேளாளக் கவுண்டர்கள் சங்கத்தால் தொடங்கப்பட்ட போதிலும் இக்கட்சி கொங்கு மண்டலத்தில் உள்ள அனைத்து இன மக்களின் முன்னேற்றதிற்காகவும் பாடுபடப்போவதாக கூறியுள்ளது.. கொங்கு பகுதியின் வளர்ச்சியும் நலமும் இதன் குறிக்கோள் என்று இக்கட்சி கூறியுள்ளது. தமிழகத்தின் வருவாயில் 40% கொங்கு பகுதியில் இருந்து வந்தபோதிலும் இப்பகுதி அரசினால் தொடர்ந்து புறக்கணிக்கப்படுவதாக இக்கட்சி குற்றம் சாட்டுகிறது

## 2009 மக்களவைத் தேர்தல்
2009ல் நடந்த மக்களவைத் தேர்தலில் 12 இடங்களில் போட்டியிட்ட இக்கட்சி 579,704 வாக்குகளைப் பெற்றது. இக்கட்சி எத்தொகுதியையும் வெல்லவில்லை எனினும் தோன்றிய 4 மாதத்தில் நிறைய வாக்குகள் பெற்றது அரசியல் பார்வையாளர்களால் சிறப்பாக கருதப்படுகிறது. கோவை, பொள்ளாச்சி, ஈரோடு ஆகிய தொகுதிகளில் 1 லட்சத்துக்கும் அதிகமாகவும் திருப்பூர், நாமக்கல் ஆகிய தொகுதிகளில் 50,000 அதிகமாகவும் வாக்குகளை பெற்று, அத்தொகுதிகளில் விஜயகாந்தின் தே.மு.தி.க கட்சியினை நான்காம் இடத்திற்கு தள்ளியது.

## 2009 சட்டமன்ற இடைத்தேர்தல்
2009 ஆகத்து மாதம் தொண்டாமுத்தூர் சட்டமன்றத் தொகுதிக்கு நடைபெற்ற இடைத்தேர்தலில் 19588 வாக்குகள் பெற்று மூன்றாம் இடத்தில் வந்து வைப்புத் தொகையை இழந்தது. (காங்கிரசு, தேமுதிகவுக்கு அடுத்தபடியாக, இத்தேர்தலில் அதிமுக போட்டியிடவில்லை). இது பதிவானவற்றில் 9.8% வாக்குகளாகும்.  .

## 2011 சட்டமன்றத் தேர்தல்
2011 தமிழக சட்டமன்றத் தேர்தலில் இக்கட்சி திமுக கூட்டணியில் இடம் பெற்றுள்ளது. 7 தொகுதிகளில் இக்கட்சி போட்டியிட்டு அனைத்திலும் தோல்வி அடைந்தது. கொமுக போட்டியிட்டு தோலிவியடைந்த 7 தொகுதிகள் : நாமக்கல், கோபிச்செட்டிப்பாளையம், பெருந்துறை, உடுமலைப்பேட்டை, பொள்ளாச்சி, சூலூர், பல்லடம் 
## மேற்கோள்கள்


பகுப்பு:தமிழக அரசியல் கட்சிகள்
பகுப்பு:தமிழக சாதிக் கட்சிகள்
பகுப்பு:2009இல் நிறுவப்பட்ட அரசியல் கட்சிகள்
நாயகி (இராகம்)

**நாயகி** இருபத்தோராவது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும். 

## இலக்கணம்
இந்த இராகத்தில் சட்சம் (ச), சதுச்ருதி ரிசபம் (ரி2)சுத்த மத்திமம் (ம1), பஞ்சமம் (ப), சதுச்ருதி தைவதம் (த2), கைசிக நிசாதம் (நி2), சாதாரண காந்தாரம் (க2) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 6 சுரங்களும் அவரோகணத்தில் 7 சுரங்களும் உள்ளன. இதனால் இது "சாடவ சம்பூரண" இராகம் எனப்படுகின்றது. இதன் ஆரோகணத்தில் பஞ்சமம், தைவதம் என்பனவும், அவரோகணத்தில் தைவதம், காந்தாரம் என்பனவும் ஒழுங்குமாறி வருவதால் இது ஒரு வக்கிர இராகம் ஆகும்.

## மேற்கோள்கள்

## வெளியிணைப்புகள்
* கர்நாட்டிகா இணையத் தளம்.

பகுப்பு:கரகரப்பிரியாவின் ஜன்னிய இராகங்கள்
அசாத் சஃபீக்

**அசாத் சஃபீக்** (Asad Shafiq, பிறப்பு: ஜனவரி 28, 1986) பாக்கிஸ்தான், கராச்சி இல் பிறந்த இவர் பாக்கிஸ்தான் அணியின் மட்டையாளர், பாக்கிஸ்தான் தேசிய அணி, பாக்கிஸ்தான் வடமேற்கு அணி, கராச்சி துடுப்பாட்ட அணி, கராச்சி புளுஸ்அணி, கராச்சி டோல்பின்ஸ், வட பாக்கிஸ்தான் ஏ அணிகளில் இவர் அங்கத்துவம் பெறுகின்றார்.   ஆகஸ்ட் 2018 ஆம் ஆண்டில் பாக்கிஸ்தான் துடுப்பாட்ட வாரியம் 33 வீரர்களுக்கு மத்திய ஒப்பந்தம் பெற்ற  வீரர்களாக அறிவித்தது. அதில் இவரும் ஒருவர்.

## சான்றுகள்


பகுப்பு:பாக்கித்தானியத் துடுப்பாட்டக்காரர்கள்
பகுப்பு:1986 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
காம்ரான் அக்மல்

**காம்ரான் அக்மல்** (*Kamran Akmal*, , பிறப்பு: டிசம்பர் 12, 1984) பாக்கிஸ்தான் லாகூர், இல் பிறந்த இவர் பாக்கிஸ்தான் துடுப்பாட்ட அணியின் மட்டையாளர் மற்றும்  குச்சக் காப்பாளர்  ஆவார் இவர் பாக்கித்தான் தேசிய அணி, ஆசிய லெவன் அணி, லாகூர்துடுப்பாட்ட அணி, தேசிய வங்கி அணி, பஞ்சாப் அணி, இந்தியன் பிரீமியர் லீக் தொடரில் ராஜஸ்தான் ராயல்ஸ் அணிகளுக்காக உள்ளூர்ப்போட்டிகளில் இவர் விளையாடியுள்ளார். இவர் பாக்கித்தான் அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார்.2002 ஆம் ஆண்டில் ஹராரே துடுப்பாட்ட சங்க அரங்கத்தில் நடைபெற்ற தேர்வுத் துடுப்பாட்டப் போட்டியில் அறிமுகமானார். இவர் 53 தேர்வுப் போட்டிகளில் 2648 ஓட்டங்களை எடுத்துள்ளார். இதில் 6 நூறுகளும் அடங்கும். 137 ஒருநாள் பன்னாட்டுத் துடுப்பாட்டப் போட்டிகளில் விளையாடி 2924 ஓட்டங்களை எடுத்துள்ளார். இந்தில் ஐந்து நூறுகளும் அடங்கும். பன்னாட்டு இருபது20 போட்டிகளில் 704 ஓட்டங்களையும் எடுத்துள்ளார். குச்சக் காப்பாளாராக தேர்வு போட்டிகளில் 206 இலக்குகள், ஒருநாள் போட்டிகளில் 169 , இருபது20 போட்டிகளில் 52 இலக்குகளையும் ஆட்டமிழக்கச் செய்தார்.

இவரின் சகோதரர்களான அட்னான் அக்மல் மற்றும் உமர் அக்மல் ஆகியோரும் பாக்கித்தான் தேசியத் துடுப்பாட்ட அணிக்காக விளையாடியுள்ளனர். 2006 ஆம் ஆண்டில் அய்ஷா என்பவரை இவர் திருமணம் செய்தார். இவர்களுக்கு லைபா எனும் மகளும், அய்யன் எனும் மகனும் உள்ளனர். இவர் லாகூரில் உள்ள பீகான் ஹவுஸ் ஸ்கூல் சிஸ்டம் என்பதில் இவர் பட்டம் பெற்றார்.

## சர்வதேச போட்டிகள்

### தேர்வுத் துடுப்பாட்டம்
2002 ஆம் ஆண்டில் பாக்கித்தான் துடுப்பாட்ட அணி சிம்பாப்வேயில் சுற்றுப் பயணம் செய்து விளையாடியது. நவம்பர் 9 இல் ஹராரேவில் நடைபெற்ற வங்காளதேசத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 10  பந்துகளில் ஒட்டங்கள் எதுவும் எடுக்காமல் பிரைசின் பந்துவீச்சில் ஆட்டமிழந்தார்.பின் இரண்டாவது ஆட்டப் பகுதியில் 49 பந்துகளில் 38 ஓட்டங்கள் எடுத்தார். இதில் 8 நான்குகளும் அடங்கும். இந்தப் போட்டியில் நான்கு வீரர்களை *கேட்ச்*  பிடித்து வீழ்த்தினார்.

2010 ஆம் ஆண்டில் பாக்கித்தான் துடுப்பாட்ட அணி இங்கிலாந்தில்  சுற்றுப் பயணம் செய்து விளையாடியது. ஆகஸ்டு 26  இல் இலண்டனில்  நடைபெற்ற இங்கிலாந்துத்  துடுப்பாட்ட அணிக்கு எதிரான நான்காவது  தேர்வுத் துடுப்பாட்டப் போட்டியில் இவர் விளையாடினார். இந்தப் போட்டியின் முதல் ஆட்டப் பகுதியில் 21  பந்துகளில் 13 ஓட்டங்கள் எடுத்து பின்னின் பந்துவீச்சில் ஆட்டமிழந்தார்.பின் இரண்டாவது ஆட்டப் பகுதியில் 4 பந்துகளில் 1 ஓட்டங்கள் எடுத்து ஆண்டர்சன் பந்துவீச்சில் ஆட்டமிழந்தார் .இந்தப் போட்டியில் நான்கு வீரர்களை *கேட்ச்*  பிடித்து வீழ்த்தினார்.

## ஒருநாள் பன்னாட்டுத் துடுப்பாட்டம்
நவம்பர் 23, 2002  இல் வெலிங்டனில் சிம்பாப்வே துடுப்பாட்ட அணிக்கு எதிரான முதலாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.இந்தப் போட்டியில் இவருக்கு துடுப்பாட களம் இறங்க வாய்ப்பு கிடைக்கவில்லை. இருந்தபோட்திலும் குச்சக் காப்பாளராக 2 இலக்குகளை வீழ்த்த உதவினார்.

## சான்றுகள்

## வெளி இணைப்புகள்
* 
* 
* 

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1982 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
இந்தோனேசியக் குடியரசுத் தலைவர்களின் பட்டியல்

**இந்தோனேசியக் குடியரசுத் தலைவர்களின் பட்டியல்** (ஆங்கிலம்: *List of Presidents of Indonesia;* இந்தோனேசியம்: *Senarai Presiden Indonesia*) என்பது இந்தோனேசியக் குடியரசுத் தலைவர் பதவியை வகித்தவர்களின் பட்டியல் ஆகும். 

1945ஆம் ஆண்டு, இந்தோனேசியாவின் விடுதலை குறித்து ஆராய அமைக்கப்பட்ட ஒரு சப்பானியக் குழுவால் பரிந்துரைக்கப்பட்ட அரசியலமைப்புச் சட்டத்தின் படி குடியரசுத் தலைவர் பதவி ஏற்படுத்தப்பட்டது. அந்தப் பரிந்துரைக் குழுவின் பெயர் பாடான் பென்யெலிடிக் உசகா பெர்சியாப்பான் கெமெர்டெக்கான் இந்தோனேசியா (*Badan Penyelidik Usaha Persiapan Kemerdekaan Indonesia* (**BPUPKI**).

## பொது

1945-ஆம் ஆண்டு ஆகத்து மாதம் 18-ஆம் நாள் *பனித்தியா பெர்சியாப்பான் கெமெர்டெக்கான்* (*Panitia Persiapan Kemerdekaan Indonesia* (**PPKI**) என்ற குழுவானது முந்தைய குழுவுக்கு மாற்றாக அமைக்கப்பட்டது. இந்தக் குழுவானது சுகர்ணோவை இந்தோனேசியாவின் முதல் குடியரசுத் தலைவராகத் தேர்ந்தெடுத்தது.

## உதவி





## குடியரசுத் தலைவர்களின் பட்டியல்

## மேற்கோள்கள்

பகுப்பு:இந்தோனேசிய குடியரசுத் தலைவர்கள்
பகுப்பு:இந்தோனேசிய அரசியல்வாதிகள்
பகுப்பு:இந்தோனேசிய அரசு
ஆட்டனத்தி

**ஆட்டன் அத்தி** என்பவன் சங்ககாலத்து நீச்சல் நடன வீரன். இவரைப் பற்றி சங்கப்பாடல்களில்  குறிப்புகள் உள்ளன.

## குறிப்புகள்
*அரசன் கரிகாலன் முன்னிலையில் கழார் என்னும் காவிரியாற்றுத் துறையில் நீச்சல் நடனம் ஆடிக் காட்டினான்.
*கரிகாலன் மகள் ஆதிமந்தி இவனைக் காதலித்தாள்.
*இவனது அழகில் மயங்கிய காவிரி என்னும் பெண் இவனுடன் சேர்ந்து நீச்சல் நடனம் ஆடியபோது தன் கூந்தலில் மறைத்து ஆற்றோடு இட்டுச் சென்றாள்.
*காவிரியை வெள்ளம் அடித்துச் சென்றபோது, கரை ஒதுங்கிய ஆட்டனத்தியை மருதி காப்பாற்றி அவனோடு வாழ்ந்துவந்தாள்.
*காதலனைத் தேடிவந்த ஆதிமந்தியிடம் ஆட்டனத்தியை ஒப்படைத்துவிட்டு மருதி கடலில் விழுந்து தன்னை மாய்த்துக்கொண்டாள்.
* நீச்சல் நடனம் (Synchronized Swimming) : கழார்த்துறையில் ஆட்டனத்தி புனலாடினான். அப்போது அவன் தன் ஆற்றலை வெளிப்படுத்தி பல சாகசங்களைச் செய்து காட்டினான். அவற்றை அரசன் கரிகாலன் கண்டு களித்தான். ஆட்டனத்திக்கும், காவிரி என்பவளுக்கும் இடையில் நடந்த நீச்சல்நடனப் போட்டிக்கு நடுவராகவும் விளங்கினான்.

## பாடல்கள் தரும் செய்திகள்
இன்னிசை முழங்கிற்று. ஆட்டனத்தி தன் காலில் அணிந்திருந்த கழல் நீருக்கு வெளியே தெரியும்படி புரட்டிக் காட்டினான். வயிற்றிலிருந்த பொலம்பாண்டில் மணி ஒலிக்கும்படி தன் உடம்பையே நீளவாக்கில் உருட்டிக் காட்டினான். 

கழார் முன்துறை ‘பரதவர் கோமான் பல்வேல் மத்தி’க்கு உரியது. 

கழார்ப் பெருந்துறையில் ஆட்டனத்தியும், காவிரி என்பவளும் சேர்ந்து நீராடினர். ஆட்டனத்தியின் அழகினை விரும்பிய காவிரி தன் கூந்தலில் மறைத்து அவனை ஆற்றோடு இழுத்துச் சென்றாள். அப்போது காவிரியை ஆறு அடித்துச் சென்றுவிட்டது. ஆட்டனத்தி கரையில் ஒதுக்கப்பட்டுக் கிடந்தான். மருதி என்பவள் அவனைக் காப்பாற்றி அவனோடு வாழ்ந்துவந்தாள். 

(ஆதிமந்தி என்பவள் அரசன் கரிகாலன் மகள்.) அவள் ஆட்டனத்தியைக் காதலித்தாள். காதலன் ஆட்டனத்தியைக் காவிரியாறு கொண்டுசெல்லவில்லை என உறுதியாக நம்பினாள். ஊர் ஊராகத் தேடிக்கொண்டு ஆற்றோரமாகச் சென்றாள். உண்மை தெரிந்துகொண்ட மருதி ஆட்டனத்தியை ஆதிமந்தியிடம் ஒப்படைத்துவிட்டுத் தான்மட்டும் கடலில் விழுந்து தன்னை மாய்த்துக்கொண்டாள். 
## அடிக்குறிப்பு

## இவற்றையும் காண்க
ஆதிமந்தி

## வெளி இணைப்புகள்
*  ஆதிமந்தி
* குறிப்புமொழி
* அன்னம் - ஆதிமந்தி 
பகுப்பு:சங்க காலச் சமூகம்
மருதி (சங்ககாலம்)

**மருதி** என்பவள் சங்ககாலத்துச் சிறந்த பெண்மணிகளில் ஒருத்தி.

கழார் முன்துறை சங்ககாலத்தில் ‘பரதவர் கோமான் பல்வேல் மத்தி’க்கு உரியதாயிருந்த காலம் ஒன்று. மத்தி ஒரு சிற்றரசன். அவனது பேரரசன் கரிகாலன். 

கழார்ப் பெருந்துறையில் ஆட்டனத்தியும், காவிரி என்பவளும் சேர்ந்து நீராடினர். ஆட்டனத்தியின் அழகினை விரும்பிய காவிரி தன் கூந்தலில் மறைத்து அவனை ஆற்றோடு இழுத்துச் சென்றாள். அப்போது காவிரியை ஆறு அடித்துச் சென்றுவிட்டது. ஆட்டனத்தி கரையில் ஒதுக்கப்பட்டுக் கிடந்தான். இந்த மருதி அவனைக் காப்பாற்றி அவனோடு வாழ்ந்து வந்தாள். 

ஆதிமந்தி என்பவள் அரசன் கரிகாலன் மகள். அவள் ஆட்டனத்தியைக் காதலித்தாள். காதலன் ஆட்டனத்தியைக் காவிரியாறு கொண்டுசெல்லவில்லை என உறுதியாக நம்பினாள். ஊர் ஊராகத் தேடிக்கொண்டு ஆற்றோரமாகச் சென்றாள். உண்மை தெரிந்துகொண்ட மருதி ஆட்டனத்தியை ஆதிமந்தியிடம் ஒப்படைத்துவிட்டுத் தான்மட்டும் கடலில் விழுந்து தன்னை மாய்த்துக்கொண்டாள்.  
## அடிக்குறிப்பு

பகுப்பு:சங்க காலச் சமூகம்
காவிரி (நீச்சல்மகள்)

**காவிரி** என்பவள் சங்கப் பாடல்களில் குறிப்பிடப்பட்டுள்ள ஒரு நீச்சல்மகள். 

கழார் முன்துறை ‘பரதவர் கோமான் பல்வேல் மத்தி’க்கு உரியது. - பரணர் – அகம் 226. கழார்ப் பெருந்துறையில் ஆட்டனத்தியும், காவிரி என்பவளும் சேர்ந்து நீராடினர். ஆட்டனத்தியின் அழகினை விரும்பிய காவிரி தன் கூந்தலில் மறைத்து அவனை ஆற்றோடு இழுத்துச் சென்றாள். அப்போது காவிரியை ஆறு அடித்துச் சென்றுவிட்டது. ஆட்டனத்தி கரையில் ஒதுக்கப்பட்டுக் கிடந்தான். மருதி என்பவள் அவனைக் காப்பாற்றி அவனோடு வாழ்ந்துவந்தாள். 

ஆதிமந்தி என்பவள் அரசன் கரிகாலன் மகள். அவள் ஆட்டனத்தியைக் காதலித்தாள். காதலன் ஆட்டனத்தியைக் காவிரியாறு கொண்டுசெல்லவில்லை என உறுதியாக நம்பினாள். ஊர் ஊராகத் தேடிக்கொண்டு ஆற்றோரமாகச் சென்றாள். உண்மை தெரிந்துகொண்ட மருதி ஆட்டனத்தியை ஆதிமந்தியிடம் ஒப்படைத்துவிட்டுத் தான்மட்டும் கடலில் விழுந்து தன்னை மாய்த்துக்கொண்டாள். - பரணர் – அகம் 222, 376,

பகுப்பு:சங்க காலச் சமூகம்
உமர் குல்

**உமர் குல்** (*Umar Gul*, عمر ګل பிறப்பு: ஏப்ரல் 14 1984), ஒரு பாக்கிஸ்தான் துடுப்பாட்டக்காரர். பெசாவர் பிரதேசத்தில் பிறந்த இவர் பாக்கிஸ்தான் அணியின் பந்துவீச்சாளராவார். பாக்கிஸ்தான் தேசிய அணி, கபீப் வங்கி அணி, குளுசெஸ்டெயர்ஸ்செயார் அணி, கொல்கத்தா நைட்ரைடர்ஸ் அணி, பசாவார் அணிகளில் இவர் அங்கத்துவம் பெறுகின்றார்.இவர் பாக்கித்தான் அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடியுள்ளார். வலதுகை விரைவு வீச்சாளரான இவர் வலதுகை மட்டையாளராகவும் உள்ளார். பன்னாட்டு இருபது20 போட்டிகளின் சிறந்த பந்துவீச்சாளர்களில் ஒருவாராக அறியப்படுகிறார். 2007 ஐசிசி உலக இருபது20 மற்றும் 2009 ஐசிசி உலக இருபது20 தொடர்களில் அதிக இலக்குகள் வீழ்த்தியவர்களின் பட்டியலில் முதல் இடம் பிடித்தார்.

பன்னாட்டு இருபது20 போட்டிகளில் அதிக இலக்குகள் வீழ்த்தியவர்கள் தரவரிசையில் இவர் இரண்டாவது இடம் பிடித்தார். முதல் இடத்தில் சயீத் அஜ்மல்  இருந்தார். பின்  101 இலக்குகள் வீழ்த்திய சாகித் அஃபிரிடி முதலிடம் பிடித்தார்.2013 ஆம் ஆண்டில் சிறந்த பன்னாட்டு இருபது20 வீரராகத் தேர்வானார்.

அக்டோபர் , 2010 ஆம் ஆண்டில் துபாயில் உள்ள பெண் மருத்துவரை மணந்தார்.

## இந்தியன் பிரீமியர் லீக்
2008 இந்தியன் பிரீமியர் லீக் தொடரில் கொல்கத்தா நைட் ரைடர்ஸ் அணி நிர்வாகம் இவரை 150,000 அமெரிக்க டாலர் மதிப்பில் ஏலத்தில் எடுத்தது. இந்தத் தொடரில் மொத்தமாக 6 போட்டிகளில் விளையாடி 12 இலக்குகள் வீழ்த்தினார். இவரின் சராசரி 15,23 ஆகும். இந்தத் தொடரின் இறுதிப்போட்டியில்11 பந்துகளில் 24 ஓட்டங்கள் எடுத்தார். மேலும் பந்துவீச்சில் 4 ஓவர்கள் வீசி 23 ஓட்டங்களை விட்டுக்கொடுத்து 4 இலக்குகளை வீழ்த்தி ஆட்டநாயகன் விருது பெற்றார்.

## சர்வதேச போட்டிகள்

### தேர்வுத் துடுப்பாட்டம்
2003 ஆம் ஆண்டில் வங்காளதேசத் துடுப்பாட்ட அணி பாக்கித்தானில் சுற்றுப்பயணம் செய்து விளையாடியது . ஆகஸ்டு 24 இல் கராச்சியில் நடைபெற்ற வங்காளதேசத் துடுப்பாட்ட அணிக்கு  எதிரான முதல் தேர்வுத் துடுப்பாட்டப் போட்ட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் பந்துவீச்சில் 20 ஓவர்கள் வீசி 91 ஓட்டங்களை விட்டுக்கொடுத்தார்.இதில் 2 இலக்குகளைக் கைப்பற்றினார்.இதில் 5 ஓவர்களை *மெய்டனாக* வீசினார். இவரின் சராசரி 3.45 ஆகும். 7 பந்துகளை சந்தித்த இவர் ஓட்டங்கள் எதுவும் எடுக்காமல் *ரன் அவுட்* ஆனார். பின் இரண்டாவது ஆட்டப் பகுதியில் பந்துவீச்சில் 19 ஓவர்கள் வீசி 57 ஓட்டங்களை விட்டுக்கொடுத்தார். 3 ஓவர்களை மெய்டனாக வீசினார். ஆனால் இலக்கினைக் கைப்பற்றவில்லை.இந்தப் போட்டியில் பாக்கித்தான் அணி 7 இலக்குகள் வித்தியாசத்தில் வெற்றி பெற்றது. பின் பாக்கித்தான் அணி தென்னாப்பிரிகாவில் சுற்றுப் பயணம் செய்து தேர்வுத் துடுப்பாட்டப் போட்டிகளில் விளையாடியது. இதன் இரண்டாவது தேர்வுத் துடுப்பாட்டப் போட்டியி பெப்ரவரி 14, கேப் டவுனில் நடைபெற்றது .இந்தப் போட்டியில் 9 பந்துகளில் ஓட்டங்கள் எதுவும் எடுக்காமல் பிலாண்டர் பந்துவீச்சில் ஆட்டமிழந்தார்.பின் பந்துவீச்சில்20 ஓவர்கள் வீசி 54 ஓட்டங்கள் எடுத்தார். இதில் 5 ஓவர்களை மெய்டனாக வீசினார். இரண்டாவது ஆட்டப் பகுதியில் 10 ஓவர்கள் வீசி 35 ஓட்டங்கள் எடுத்து 1 ஓவரை மெய்டனாக வீசினார். ஆனால் இலக்கினைக் கைப்பற்றவில்லை.இந்தப் போட்டியில் தென்னாப்பிரிக்க அணி 4 இலக்குகள் வித்தியாசத்தில் வெற்றி பெற்றது.

## சான்றுகள்


பகுப்பு:பாக்கித்தானியத் துடுப்பாட்டக்காரர்கள்
பகுப்பு:1984 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
கிறைஸ்ட்சேர்ச்

**கிறைஸ்ட்சேர்ச்** (*Christchurch*, மாவோரி: Ōtautahi) என்பது நியூசிலாந்தின் தெற்குத் தீவின் மிகப் பெரிய நகரம் ஆகும். இது நியூசிலாந்தின் இரண்டாவது பெரிய நகரப் பகுதியும் ஆகும். இதனைப் பூங்கா நகரம் (*Garden City*) என அழைப்பர்.

## வெளி இணைப்புகள்

* Christchurch City Council

பகுப்பு:நியூசிலாந்து நகரங்கள்